निगम ग्रामीण कोल बेयरिंग क्षेत्र के लोगों से भयादोहन करना बंद करें
झरियाऐना परसाटांड़ में रविवार को नगर निगम के मनमाने टैक्स के विरोध में बैठक हुई। इसमें वक्ताओं ने कहा कि नगर निगम तरह-तरह के हथकंडा अपना कर ग्रामीण कोल बेयरिंग क्षेत्र के लोगों से भयादोहन कर रही है। टैक्स वसूली में जो रसीद दिया गया है। उसमें अनियमितताएं है। स्थान का रिक्त छोड़ा जा रहा है। परसाटांड़ के लोग गरीबी रेखा के नीचे रहने वाले हैं, जिन्हें नागरिक सुविधा उपलब्ध नहीं है। ऐसी स्थिति में निगम द्वारा टैक्स वसूलना अनुचित है। उन्होंने कहा कि जब तक झरिया कोयलांचल के लोगों को न्याय नहीं मिलेगा, तब तक संघर्ष जारी रहेगा। परसाटांड़ के स्थानीय लोगों ने कहा कि इस लड़ाई में पूरे क्षेत्र की जनता मंच के साथ है। आने वाले दिनों में चरणबद्ध आंदोलन की रूप-रेखा तैयार कर आंदोलन किया जाएगा। बैठक की अध्यक्षता उमाचरण रजवार ने की। संचालन मो. मुश्ताक अली ने किया। वक्ताओं में हरीश जोशी, राजकुमार अग्रवाल, मणिशंकर केशरी, अमीत साहु, महेश त्यागी, भगत सिंह, सत्यनारायण भोजगढ़िया, रामनाथ रजक, ओम प्रकाश अग्रवाल, रामदेव पंडित, मो.आलम, उमेश साव, सनोज कुमार, जहुर अंसारी, कन्हैया सोनकार, धतुरी साव, मो. मुख्तार अंसारी, रवि बाउरी आदि मौजूद थे।
hin_Deva hin_Deva